Il-prodotti u s-servizzi fl-2011 (2010)

L-analiżi u r-rappurtar dwar żviluppi tal-politika Il-mandat taċ-Ċentru biex jiġi analizzat il-progress miksub fl-implimentazzjoni ta’ prijoritajiet konġunti għall-ETV ġie kkonfermat u mwessa’ fl-2010. Iċ-Ċentru żviluppa approċċ ġdid biex (i) kull sena jara fiex waslu l-iżviluppi tal-politika fil-pajjiżi sa mill-2010; (ii) iħejji rapport komprensiv tal-politika dwar il-progress lejn objettivi strateġiċi tal-politika fl-2014. Ġie implimentat qafas ġdid għal ReferNet – netwerk Ewropew taċ-Ċentru dwar l-ETV - għall-ġbir ta’ informazzjoni sistematika dwar sistemi u żviluppi ta’ politika tal-ETV. Il-Kummissarji għall-Edukazzjoni u l-Kultura u għall-Impjiegi taw kontribut għall-konferenza Agora taċ-Ċentru A bridge to the future - European vocational education and training policy 2002-10 (Pont lejn il-ġejjieni - Politika 2002-10 dwar l-edukazzjoni u t-taħriġ vokazzjonali Ewropew). Kien hemm dibattiti dwar ir-riżultati ta’ analiżi komparattiva tal-mekkaniżmi l-aktar effettivi u effiċjenti ta’ qsim tal-ispejjeż għall-finanzjament tal-ETV f’konferenza bejn id-DĠ EAC u l-presidenza Ungeriża dwar it-tagħlim lill-adulti u fl-Akkademja tal-Iżvilupp tal-Ħiliet tal-ILO. L-appoġġ għall-iżvilupp u l-implimentazzjoni ta’ għodod Ewropej komuni Iċ-Ċentru kkoordina l-Grupp Konsultattiv tal-QEK (Qafas Ewropew tal-Kwalifiki) b’mod konġunt mal- Kummissjoni Ewropea (DĠ EAC). Ġie ppubblikat rapport Development of national qualifications frameworks in Europe (L-iżvilupp ta’ oqfsa ta’ kwalifiki nazzjonali fl-Ewropa) f’Ottubru 2011. Iċ-Ċentru analizza “rapport ta’ referenzjar” minn 14-il pajjiż. 24 dokument ta’ sfond u 24 preżentazzjoni f’16-il laqgħa relatata mal-QEK infurmaw id-dibattiti dwar il-politika (pereżempju: il-konferenza tal-Presidenza Ungeriża tal-QEK). Ġie finalizzat it-tieni rapport ta’ monitoraġġ tal-ECVET li ffoka fuq strateġiji għall-implimentazzjoni tal-ECVET. Kompla l-appoġġ għall-EQAVET; inħarġet pubblikazzjoni Assuring quality in VET – the role of accrediting VET providers (Assigurazzjoni tal-kwalità fl-ETV – l-irwol tal-akkreditazzjoni tal-fornituri tal-ETV). Il-websajt Europass – ġestita miċ-Ċentru – qiegħda tintuża iktar u iktar miċ-ċittadini tal-Ewropa. Mindu ġiet varata, 16,6 miljun CV ġew iġġenerati on-line (2011: 5,8 miljun (3,8 miljun). Biex tistimula koerenza akbar bejn l-għodod Ewropej iċ-Ċentru organizza workshop konġunt fil-Parlament Ewropew u Konferenza mal-imsieħba soċjali dwar l-irwol tagħhom fl-implimentazzjoni tal-għodod tal-UE. Żewġ noti ta’ informazzjoni: Qualifications frameworks in Europe: modernisingeducation and training (Oqsfa ta’ kwalifiki fl-Ewropa: il-modernizzazzjoni tal-edukazzjoni u tat-taħriġ); u Shaping lifelong learning: making the most of European tools and principles (It-tiswir tat-tagħlim tul il-ħajja: nagħmlu l-aħjar użu mill-għodod u l-prinċipji Ewropej) ġabret fil-qosor il-messaġġi l-aktar importanti għal min jagħmel il-politika. 243 Żjara ta’ Studju ġew ikkoordinati fis-sena 2010/11 għal 2 723 speċjalista minn 31 pajjiż. Studji tal-impatt jenfasizzaw rata għolja ta’ sodisfazzjon (96 %) (100 %) ta’ msieħba soċjali u kwalità. Il-ħiliet u analiżi tal-kompetenza Inħareġ tbassir aġġornat dwar il-ħiliet. Saret konferenza dwar metodi ta’ tqabbil għat-tbassir ta’ ħtiġijiet ta’ ħiliet. - Sar qbil dwar l-approċċ u l-metodi għal stħarriġ Ewropew ta’ min iħaddem, dwar ħtiġijiet ta’ ħiliet f’impriżi. Seminar internazzjonali dwar l-antiċipazzjoni u t-tlaqqigħ tal-ħiliet ġabar flimkien parteċipanti prinċipali internazzjonali u nazzjonali fil-qasam. Ir-rapport ta’ sinteżi Skills for green jobs: a global view (Ħiliet għal impjiegi ekoloġiċi: stampa globali) ġie ppubblikat mal-ILO. Ir-riċerka dwar nuqqas ta’ tlaqqigħ tal-ħiliet iffukat fuq kwistjonijiet ta’ migrazzjoni. Ir-rapport ta’ studju "Migranti, minoritajiet, nuqqas ta’ tlaqqigħ?" was released. Il-kwalifiki għal tagħlim tul il-ħajja Is-sejbiet tar-riċerka dwar il-politiki għall-kurrikulu u l-valutazzjoni u l-implikazzjonijiet ta’ riżultati tat-tagħlim għall-individwi ġew ippreżentati fil-Konferenza tal-Presidenza Pollakka dwar l-iżvilupp tal-kompetenza żagħżugħa. Ġie organizzat workshop internazzjonali dwar l-innovazzjoni u r-riforma tal-kurrikulu. L-istudju Learning while working - Success stories on workplace learning in Europe (Tagħlim waqt ix-xogħol - Stejjer ta’ suċċess dwar it-tagħlim fuq il-post tax-xogħol fl-Ewropa) ġie ppreżentat fil-konferenza tal-Presidenza Pollakka u diskussa fil-laqgħa tad-Diretturi Ġenerali għall-ETV taħt il-Presidenza Pollakka. Rapport dwar Iggwidar tul il-ħajja analizza l-progress tal-pajjiżi fl-implimentazzjoni tar-riżoluzzjoni tal-Kunsill dwar l-iggwidar tul il-ħajja. Ġie kkompletat aġġornament tal-inventarju Ewropew dwar il-validazzjoni fi 32 pajjiż. Ġew ippubblikati nota ta’ informazzjoni u erba’ dokumenti tar-riċerka dwar il-benefiċċji soċjoekonomiċi tal-ETV. L-impatt organizzattiv Indikaturi prinċipali juru impatt organizzattiv għoli: ċitazzjonijiet f’105 dokumenti ta’ politika tal-UE, 16-il mandat fil-livell tal-UE; kontributi diretti għal 13-il dokument ta’ politika tal-UE. Żieda fit-traffiku tal-websajt; kontribut għal aktar minn 100 konferenza; 108 konferenzi/avvenimenti organizzati miċ-Ċentru; 130 pubblikazzjoni; 380 artiklu tal-midja relatati mal-ħidma reġistrata taċ-Ċentru. Aktar minn 496 000 pubblikazzjoni taċ-Ċentru mniżżla fl-2011 (+ 40 % meta mqabbla mal-2010). Għal aktar informazzjoni ara www.cedefop.europa.eu (ir-Rapport Annwali u r-Rapport ta’ Attività Annwali 2011).